Yhteisen maatalouspolitiikan rahoituksen varmistavien rahastojen tilien tarkastamisen ja hyväksymisen osalta rahoituskorjauksen soveltaminen ei edellytä, että todetaan merkittävä puute unionin nimenomaisten sääntöjen soveltamisessa. Pitää nimittäin paikkansa, että komission asiakirjan VI/5330/97 liitteessä 2 määritettyjen kiinteämääräisiä rahoituskorjauksia koskevien suuntaviivojen mukaan kiinteämääräisen rahoituskorjauksen edellytyksenä on unionin nimenomaisten sääntöjen noudattamista koskeva vakava puute. Asiakirjassa VI/5330/97 asetettu edellytys ei kuitenkaan vaikuta oikeuskäytännössä esitettyyn maatalouden yhteistä markkinajärjestelyä koskevien sääntöjen rikkomisen osoittamista koskevan todistustaakan määritelmään, koska yhtäältä mainittua edellytystä on luettava asiayhteydessään ja toisaalta oikeuskäytännössä esitetty määritelmä on yhä pidetty voimassa asiakirjan VI/5330/97 antamisen jälkeen.

Unionin oikeuden käsitteiden ”maatalousmaa” ja ”viljelylohko” määritelmät eivät edellytä maan tai lohkon tiettyä muotoa. Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen N:o 73/2009 2 artiklan h alakohdan mukaan nimittäin ”maatalousmaalla” tarkoitetaan pellon, pysyvien laidunten tai pysyvien viljelmien pinta-alaa. Asetuksessa N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen N:o 796/2004, sellaisena kuin se on muutettuna asetuksella N:o 972/2007, 2 artiklan ensimmäisen kohdan 1 a alakohdan ja asetuksen N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä asetuksen N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta annetun asetuksen N:o 1122/2009 2 artiklan 1 alakohdan mukaan viljelylohkolla tarkoitetaan lähtökohtaisesti yhtenäistä maa-alaa.

Yhteisen maatalouspolitiikan rahoituksen varmistavien rahastojen tilien tarkastamisesta ja hyväksymisestä on todettava, että vaikka on totta, ettei mahdollisuudesta paikan päällä tehtyjen tarkastusten tulosten ekstrapolointiin säädetä asetuksessa N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen N:o 796/2004, sellaisena kuin se on muutettuna asetuksella N:o 972/2007, 29 artiklassa eikä asetuksen N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä asetuksen N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta annetun asetuksen N:o 1122/2009 33 artiklassa, asetuksen N:o 796/2004 23 artiklan 1 kohdasta ja asetuksen N:o 1122/2009 26 artiklan 1 kohdasta kuitenkin ilmenee, että paikalla tehtävät tarkastukset on tehtävä siten, että varmistetaan tehokkaasti tuen myöntämisedellytysten sekä täydentäviin ehtoihin liittyvien vaatimusten ja standardien noudattaminen. Näin ollen komissiolla on oikeus katsoa, että luotettava ja edustava paikalla tehtävien tarkastusten tulos voidaan saavuttaa ekstrapoloimalla otoksen tulokset muuhun joukkoon. Tällaisen ekstrapoloinnin suorittamisella voidaan nimittäin varmistaa kaikkia kyseisiä lohkoja eikä pelkästään tosiasiallisesti tarkastettuja lohkoja koskeva paikalla tehtävien tarkastusten luotettava ja edustava tulos. Ekstrapolointi on välitön seuraus mahdollisuudesta yksinkertaistaa paikan päällä tehtäviä tarkastuksia rajoittamalla ne 50 prosentin otokseen viljelylohkoista.

Lisäksi todetun virheen ekstrapolointi ei voi loukata kontradiktorista periaatetta ja kyseisen viljelijän oikeutta tulla kuulluksi. Tilien tarkastamista ja hyväksymistä koskeva lopullinen päätös nimittäin tehdään erityisessä kontradiktorisessa menettelyssä, jonka kuluessa asianomaisilla jäsenvaltioilla on kaikki edellytetyt takeet kantansa esittämiseksi. Tarkastamis- ja hyväksymismenettely kohdistuu siis jäsenvaltioon eikä kyseiseen viljelijään, jolla ei ole oikeutta tulla kuulluksi tämän menettelyn aikana. Lisäksi on todettava, että ekstrapoloimalla otoksen tulokset muuhun joukkoon mitään erityistä viljelylohkoa ei osoiteta tukikelvottomaksi. Lisäksi tällaisen ekstrapoloinnin tavoitteena on vähentää hallinnollisia kuluja ja maksuja, koska sillä voidaan varmistaa paikalla tehtävien tarkastusten tuloksen luotettavuus samalla kun otetaan huomioon asetuksen N:o 122/2009 johdanto-osan 44 kohdassa todettu näiden tarkastusten yksinkertaistamisen tavoite.

(ks. 41–43 kohta)